b'\n_START_ARTICLE_\nWebtekst\n_START_PARAGRAPH_\nWebtekst er det danske ord for "online copywriting" og henviser til det at skrive tekstindhold til internettet._NEWLINE_I og med at s\xc3\xb8gemaskiner som Google og Yahoo! spiller en st\xc3\xb8rre og st\xc3\xb8rre rolle i vores hverdag, er webtekst blevet altafg\xc3\xb8rende for at opn\xc3\xa5 onlinesucces. S\xc3\xb8gemaskinerne indekserer de enkelte websider p\xc3\xa5 baggrund af den webtekst, en given webside indeholder, og derfor er det vigtigt at skrive webtekst p\xc3\xa5 den rigtige "s\xc3\xb8gemaskinevenlige" m\xc3\xa5de._NEWLINE_Derudover skal webteksten p\xc3\xa5 en webside s\xc3\xb8rge for at "overtale" de bes\xc3\xb8gende til at foretage den \xc3\xb8nskede handling \xe2\x80\x93 tilmelde nyhedsbrev, k\xc3\xb8be et produkt, l\xc3\xa6se en artikel, etc. Derfor har afsenderen af en webtekst altid to m\xc3\xa5lgrupper at tilfredsstille: S\xc3\xb8gemaskinerne og de potentielle kunder af k\xc3\xb8d og blod. Dette er en af de afg\xc3\xb8rende forskelle p\xc3\xa5 webtekst og offline-tekst.'